CELEX: 32021R0127
Language: bg
Date: 2021-02-03 00:00:00
Title: Регламент за изпълнение (ЕС) 2021/127 на Комисията от 3 февруари 2021 година за определяне на изискванията за въвеждането на територията на Съюза на дървен опаковъчен материал, използван при транспорта на определени стоки с произход от някои трети държави, и за фитосанитарните проверки по отношение на този материал, както и за отмяна на Решение за изпълнение (ЕС) 2018/1137

4.2.2021   
               
               
                  BG
               
               
                  Официален вестник на Европейския съюз
               
               
                  L 40/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/127 НА КОМИСИЯТА
         от 3 февруари 2021 година
         за определяне на изискванията за въвеждането на територията на Съюза на дървен опаковъчен материал, използван при транспорта на определени стоки с произход от някои трети държави, и за фитосанитарните проверки по отношение на този материал, както и за отмяна на Решение за изпълнение (ЕС) 2018/1137
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ ЕИО, 93/85/ ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 41, параграф 3 от него,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (2), и по-специално член 22, параграф 3 и член 52 от него,
         като има предвид, че:
         
                     (1)
                  
                  
                     В Решение за изпълнение (ЕС) 2018/1137 на Комисията (3) се предвиждат фитосанитарни проверки и мерки по отношение на дървения опаковъчен материал, използван при транспорта на определени стоки с произход от Беларус и Китай. То се прилагаше до 30 юни 2020 г. Правилата се прилагаха в допълнение към правилата на Делегиран регламент (ЕС) 2019/2125 на Комисията (4) по отношение на специалния официален контрол на дървения опаковъчен материал.
                  
               
                     (2)
                  
                  
                     Фитосанитарните проверки, извършени от държавите членки въз основа на Решение за изпълнение (ЕС) 2018/1137, показаха, че поставянето на маркировка върху дървения опаковъчен материал, използван при транспорта на определени стоки с произход от Беларус и Китай, невинаги е в съответствие с Регламент (ЕС) 2016/2031. Освен това фитосанитарните проверки, извършени от държавите членки въз основа на техните оценки на риска, записани в TRACES и преди това в базираната в интернет система ЕUROPHYT-Засичания, показаха, че поставянето на маркировка върху дървения опаковъчен материал, използван при транспорта на определени стоки с произход от Индия, невинаги е в съответствие с посочения регламент.
                  
               
                     (3)
                  
                  
                     Установените от държавите членки несъответствия показват, че има риск от въвеждане на живи вредители с дървения опаковъчен материал, използван при транспорта на определени стоки с произход от посочените три държави (Беларус, Китай и Индия), и че съответните стоки следва да бъдат подложени на специфични проверки.
                  
               
                     (4)
                  
                  
                     С цел в бъдеще да се предотвратят последствията от такова несъответствие, следва да се приемат мерки по отношение на дървения опаковъчен материал, използван при транспорта на определени стоки с произход от Беларус, Китай и Индия.
                  
               
                     (5)
                  
                  
                     За да се гарантира по-добра подготвеност на органите, извършващи съответните фитосанитарни проверки, компетентните органи или операторите, участващи във вноса на определените стоки, придружени от дървен опаковъчен материал, следва, веднага щом узнаят за пристигането на такъв дървен опаковъчен материал, да отправят предварително уведомление за това до компетентните органи на граничния контролен пункт на първо пристигане.
                  
               
                     (6)
                  
                  
                     Дървеният опаковъчен материал на пратките с определените стоки следва редовно да бъде подлаган на фитосанитарни проверки. Въз основа на установения фитосанитарен риск процентът на тези проверки следва да бъде не по-нисък от 15 % от внесения дървен опаковъчен материал на определените стоки, за да се гарантира, че се подлага на проверка негова представителна извадка.
                  
               
                     (7)
                  
                  
                     По отношение на дървения опаковъчен материал, както и на определените стоки, следва да се прилагат правилата на Съюза относно митническия надзор, докато бъдат завършени съответните фитосанитарни проверки, за да се гарантира, че тяхното свободно движение на територията на Съюза не води до никакви фитосанитарни рискове.
                  
               
                     (8)
                  
                  
                     Фитосанитарните проверки следва да се извършват на граничния контролен пункт на първо пристигане на територията на Съюза или на контролните пунктове, посочени в член 53, параграф 1, буква а) от Регламент (ЕС) 2017/625, за да се гарантира, че тези проверки се извършват в най-подходящите съоръжения.
                  
               
                     (9)
                  
                  
                     За целите на правната сигурност Решение за изпълнение (ЕС) 2018/1137 следва да бъде отменено и заменено с настоящия регламент, за да се вземат предвид регламенти (ЕС) 2016/2031 и (ЕС) 2017/625, които се прилагат от 14 декември 2019 г.
                  
               
                     (10)
                  
                  
                     За да получат държавите членки достатъчно време да се адаптират към изискванията, предвидени в настоящия регламент, той следва да се прилага от 1 март 2021 г.
                  
               
                     (11)
                  
                  
                     Настоящият регламент следва да се прилага до 31 декември 2023 г., за да се даде време за проследяване на ситуацията и за да се установи дали дървеният опаковъчен материал и съответните пратки са в съответствие с настоящия регламент и с Регламент (ЕС) 2016/2031.
                  
               
                     (12)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет и приложно поле
            С настоящия регламент се определят изискванията за въвеждането на територията на Съюза на дървен опаковъчен материал на определени стоки с произход от трети държави, изброени в приложението, и за фитосанитарните проверки по отношение на този материал, за да се гарантира съответствието му с Регламент (ЕС) 2016/2031.
         
         
            Член 2
            Определения
            За целите на настоящия регламент се прилагат следните определения:
            
                        (1)
                     
                     
                        „дървен опаковъчен материал“ означава всеки дървесен продукт под формата на каси, касетки, щайги, барабани и подобни амбалажи, обикновени палети, бокс-палети и други товароносители, подпори за палети, дънедж, действително използван или не при транспорта на различни предмети; с изключение на сурова дървесина с дебелина до 6 mm и преработена дървесина, произведена чрез слепване, нагряване и пресоване или чрез комбинация от тези методи, и дънедж, използван за поддържане в пратки с дървесина, който е от същата дървесина, същия вид и качество като дървесината от пратката;
                     
                  
                        (2)
                     
                     
                        „определени стоки“ означава стоки, които отговарят на следните условия:
                        
                                    а)
                                 
                                 
                                    те са с произход от третите държави, изброени в приложението;
                                 
                              
                                    б)
                                 
                                 
                                    най-малко до граничния контролен пункт на първо пристигане за тяхното поддържане, предпазване или пренасяне се използва дървен опаковъчен материал;
                                 
                              
                                    в)
                                 
                                 
                                    те са обозначени със съответните кодове по Комбинираната номенклатура или по ТАРИК и отговарят на съответните описания, установени в приложение I към Регламент (ЕИО) № 2658/87 на Съвета (5), съгласно списъка в приложението.
                                 
                              
                  
         
            Член 3
            Изисквания за въвеждането на дървен опаковъчен материал на територията на Съюза
            Дървен опаковъчен материал може да бъде въвеждан на територията на Съюза само ако са изпълнени едновременно следните две изисквания:
            
                        (1)
                     
                     
                        компетентните органи или операторите, отговарящи за въвеждането на съответния дървен опаковъчен материал или узнали за пристигането му на територията на Съюза, уведомяват предварително компетентния орган на граничния контролен пункт на първо пристигане за това, че съответният дървен опаковъчен материал ще бъде въведен на територията на Съюза;
                     
                  
                        (2)
                     
                     
                        фитосанитарните проверки, предвидени в член 4, параграф 1, буква а) от настоящия регламент, показват, че съответният дървен опаковъчен материал отговаря на изискванията на член 43, параграф 1, букви а) и б) от Регламент (ЕС) 2016/2031.
                     
                  
         
            Член 4
            Фитосанитарни проверки
            
               1.   Компетентните органи:
               
                           а)
                        
                        
                           подлагат дървения опаковъчен материал на пратките с определените стоки редовно на фитосанитарни проверки на едно от следните места:
                           
                                       i)
                                    
                                    
                                       граничния контролен пункт на първо пристигане на територията на Съюза;
                                    
                                 
                                       ii)
                                    
                                    
                                       контролните пунктове, посочени в член 53, параграф 1, буква а) от Регламент (ЕС) 2017/625;
                                    
                                 
                     
                           б)
                        
                        
                           и определят процента на фитосанитарните проверки, предвидени в буква а) от настоящия параграф.
                        
                     
            
               2.   Процентът, предвиден в параграф 1, буква б), не може да бъде по-нисък от 15 % от пратките с определените стоки.
            
            
               3.   До завършването на проверките, предвидени в параграф 1, буква а), дървеният опаковъчен материал и съответните определени стоки остават:
               
                           а)
                        
                        
                           под митнически надзор съгласно член 134 от Регламент (ЕС) № 952/2013; и
                        
                     
                           б)
                        
                        
                           под надзора на компетентния орган.
                        
                     
            
               4.   Чрез дерогация от параграф 3 митническият орган може да разреши определените стоки да не остават под надзора съгласно букви а) и б) от същия параграф, ако отговарящият за пратката оператор отдели дървения опаковъчен материал от посочените определени стоки, когато това е технически възможно.
            
         
         
            Член 5
            Отмяна на Решение за изпълнение (ЕС) 2018/1137
            Решение за изпълнение (ЕС) 2018/1137 се отменя.
         
         
            Член 6
            Влизане в сила и срок на прилагане
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 март 2021 г. до 31 декември 2023 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 февруари 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 317, 23.11.2016 г., стр. 4.
         
            (2)  ОВ L 95, 7.4.2017 г., стр. 1.
         
            (3)  Решение за изпълнение (ЕС) 2018/1137 на Комисията от 10 август 2018 г. относно надзора, фитосанитарните проверки и мерките по отношение на дървения опаковъчен материал, използван при транспорта на стоки с произход от някои трети държави (ОВ L 205, 14.8.2018 г., стр. 54).
         
            (4)  Делегиран регламент (ЕС) 2019/2125 на Комисията от 10 октомври 2019 г. за допълнение на Регламент (ЕС) 2017/625 на Европейския парламент и на Съвета по отношение на правилата за извършването на специален официален контрол на дървения опаковъчен материал, по отношение на уведомяването за определени пратки и по отношение на мерките, които да се предприемат в случай на несъответствие (ОВ L 321, 12.12.2019 г., стр. 99
            ).
         
         
            (5)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            Определени стоки, съответни кодове по Комбинираната номенклатура или по ТАРИК и държава на произход
            
                        Описание на стоката
                     
                     
                        Кодове по Комбинираната номенклатура (КН) или по ТАРИК
                     
                     
                        Държава на произход
                     
                  
                        Шисти, дори грубо дялани или само нарязани с трион или по друг начин, на блокове или на плочи с квадратна или правоъгълна форма
                     
                     
                        2514 
                     
                     
                        Беларус, Китай, Индия
                     
                  
                        Мрамор, травертин, мушелкалк и други варовици, използвани за направа на паметници или в строителството, с привидна плътност, равна или по-голяма от 2,5, и алабастър, дори грубо дялани или само нарязани с трион или по друг начин, на блокове или на плочи с квадратна или правоъгълна форма
                     
                     
                        2515 
                     
                     
                        Беларус, Китай, Индия
                     
                  
                        Гранит, порфир, базалт, пясъчник и други камъни, използвани за направа на паметници или в строителството, дори грубо дялани или само нарязани с трион или по друг начин, на блокове или на плочи с квадратна или правоъгълна форма
                     
                     
                        2516 
                     
                     
                        Беларус, Китай, Индия
                     
                  
                        Дърва за горене под формата на трупчета, цепеници, клони, снопчета или подобни форми; дървен материал на трески или частици; дървени стърготини, отпадъци и остатъци, дори агломерирани под формата на трупчета, брикети, пелети или в подобни форми
                     
                     
                        4401 
                     
                     
                        Беларус, Китай, Индия
                     
                  
                        Каси, касетки, щайги, барабани и подобни амбалажи от дървен материал; дървени барабани за кабели; обикновени палети, бокс палети и други товароносители от дърво; дървени подпори за палети (с изключение на контейнери, специално предназначени и оборудвани за един или повече начини за транспортиране)
                     
                     
                        4415 
                     
                     
                        Беларус, Китай, Индия
                     
                  
                        Павета, бордюри за тротоари и плочи за паваж, от естествени камъни (различни от шистите)
                     
                     
                        6801 
                     
                     
                        Беларус, Китай, Индия
                     
                  
                        Обработени дялани или строителни камъни (различни от шистите) и изделия от тези камъни, с изключение на тези от № 6801 ; кубчета, парчета и подобни артикули за мозайки от естествени камъни (включително шистите), дори върху подложка; гранули, отломки и прах от естествени камъни (включително шистите), оцветени изкуствено
                     
                     
                        6802 
                     
                     
                        Беларус, Китай, Индия
                     
                  
                        Обработени естествени шисти и изделия от естествени или агломерирани шисти (с изключение на гранули, отломки и прах от шисти, кубчета, парчета и подобни артикули за мозайки, калеми, готови за употреба плочи или табли за писане или рисуване)
                     
                     
                        6803 
                     
                     
                        Беларус, Китай, Индия
                     
                  
                        Плочки и плочи за настилане или облицоване, от керамика; кубчета, парчета и подобни артикули за мозайки, от керамика, дори върху подложка (с изключение на тези от инфузорна силикатна пръст или от аналогична силикатна пръст, огнеупорни изделия, плочки, специално пригодени като подложки за маса, предмети за украса и плочки, специално предназначени за печки)
                     
                     
                        6907 
                     
                     
                        Беларус, Китай, Индия
                     
                  
                        Ламарини, листове и ленти от алуминий
                     
                     
                        7606 
                     
                     
                        Беларус, Китай, Индия